## El Consell ratifica la declaració d’emergència de les obres de reparació de les depuradores d’Onda/Betxí/Vila-real/Alqueries i Poblets-Verger

*** Les dos actuacions ascendixen a 945.679,23 euros**

El Ple del Consell ha ratificat la declaració d’emergència de les obres de reparació i restitució d’elements en les instal·lacions de sanejament i depuració d’aigües residuals (EDAR) d’Onda/Betxí/Vila-real/Alqueries (OBVA) i en la de Poblets-Verger per un import de 945.679 euros.

En el cas de l’EDAR OBVA, es tracta de la reparació urgent per trencament del ramal C del col·lector general de la instal·lació mancomunada, al seu pas pel barranc de Ràtils a Vila-real (Castelló). El pressupost total estimat és de 681.763 euros, 30.504 euros dels quals són per a la direcció facultativa.

L’objectiu d’esta actuació és evitar els abocaments d’aigües residuals al llit. Per a fer-ho, s’ha realitzat una excavació en el pou de registre més pròxim que permeta localitzar el col·lector, la instal·lació d’un tap que talle el flux d’aigües residuals i s’ha dut a terme la impulsió de cabals mitjançant una bomba.

**Instal·lació de Poblets-Verger**

De la mateixa manera, el Ple del Consell ha aprovat les actuacions d’emergència per a la restitució de les passarel·les del tanc de ventilació de l’EDAR de Poblets-Verger (Alacant) amb un pressupost total estimat de 263.915 euros, 22.990 dels quals es destinen a la direcció facultativa.

L’actuació d’emergència es justifica pel risc que suposa l’abocament d’aigües insuficientment depurades, a conseqüència de la deficiència en la ventilació, cap al domini públic hidràulic i al marítim terrestre, a més de ser un punt pròxim a una zona d’elevada afluència turística.

Fecha: 05/08/2025